A Takarékos Milliomos Képző

írta

Szakonyi Krisztina

A Takarékos Milliomos Képző

Copyright © 2021 by Krisztina Anna Szakonyi, Christine Szakonyi

Published by Christine Szakonyi, Amazon

Cover Photo Credit- Krisztina Anna Szakonyi

Borítóterv Design: Krisztina Anna Szakonyi and Emese Simon

The Frugal Millionaire Mindset Edited by Emese Simon, www.emesesimon.com

Eredeti verzió megjelent 2021 Június

Az eredeti mű címe:

The Frugal Millionaire Mindset

Fordítás: Szakonyi Krisztina

Lektor: Pintér Ildikó

ALL RIGHTS RESERVED NO PART OF THIS BOOK MAY BE REPRODUCED IN ANY FORM WITHOUT THE WRITTEN PERMISSION.

Köszönetet szeretnék mondani:

Simon Emesének, Pintér Ildikónak, Pető Bencének, Szakonyi Adriánnak, Bálint Szilveszternek, Pallag Zsuzsannának, Francia Balázsnak, Horváth Reginának, Edvy Júliának, Padányi Józsefnek, Bernáth Gergőnek és anonymus-nak!

ISBN 978-615-01-2197-0

A kiadó írásbeli engedélye nélkül e kiadvány egyetlen része, sem szövege, sem grafikái nem adható ki újra, nem tárolható, nem vihető át sem elektronikus, sem mechanikus, sem fénymásoló, sem egyéb másolási technikával semmiféle rendszerbe – kivéve a szemlézés esetét, melynek keretében a műből rövid részletek közölhetők.

Köszönetnyilvánítás

Szeretett nagynéném, Ircsi

emlékére,

aki a takarékosság, az elégedettség,

a nyugalom és az önzetlenség élő példája volt…

Ajánlom a könyvet

a szüleimnek és a nagymamáimnak,

akik felneveltek,

emberségre tanítottak és

nem hagyták elkallódni szilaj lényem.

Köszönet

Gavrilónak,

aki a takarékos milliomosok

gondolkodásmódjának mesterévé tett engem.

Ezeken a szociális média oldalakon találsz meg, ha további hasznos és ingyenes tartalmat szeretnél, bátran iratkozz fel. Köszönöm a bizalmad!

YouTube: Puzzle Gain

Magyar Instagram: A Takarékos Milliomos Képző

Nemzetközi Instagram: Frugal Millionaire Mindset

Magyar Facebook: A Takarékos Milliomos Képző (Oldal)

Nemzetközi Facebook: The Frugal Millionaire Mindset (Page)

E-Mail: thefrugalmillionairemindset@gmail.com

Tartalom

Köszönetnyilvánítás

AJÁNLÓ

Figyelmeztető!

Gondolatébresztő

1. A könyv mögötti igaz történet

2. A pénzügy kavicsos útja, amibe belesajdul a talpad

A rossz minták megismétlése és a pénzügyi       rabság

Nem teszel erőfeszítést

Mérgező érzések a lelkedben

Kizárólag a pénzre összpontosítani a kiégés egyenes útjára fog vinni téged

Időrabló dolgok, szociális média & kedves társai

Én így változtam meg…

3. A pénzügyi ismeretek elsajátításának egyszerű módja

Legyen megfelelő hozzáállásod

Maradj nyugodt és tanulj mások hibáiból

Döntéshozási technikák

Legyél megbízható!

4. Vedd a kezedbe a saját kiadásaidnak az irányítását

A takarékosság nem egy szitokszó

A takarékos milliomosok nem mindig otthonról indulnak.

Valósítsd meg a saját elképzeléseidet

Figyelj minden forintra!

Ne költekezd túl magad

Baráti ajánlások, családi elvárások

Kövesd nyomon a kiadásaidat

Házi feladat

5. A hulladékmentes fenntarthatósági piramis, azaz a 6 R modell

1. Rethink / Respect - Gondold át / Tisztelj mindent, ami körülvesz!

2. Refuse - Ne költs felesleges dolgokra!

EMLÉKEZZ!

3. Csökkentsd a napi vásárlásaid számát és gondolkodj nagy tételben!

4. Találj új otthont a dolgaidnak, ha már nincs szükséged azokra!

5. Hasznosíts újra mindent, amit lehet!

6. Megjavítani és újra felhasználni a dolgaidat

A minimalista gondolkodásmód előnyei

Házi feladat

6. Hogyan válj aprópénzből milliomossá

A kamatos kamat csodája

Mi az a kamatos kamat és miért tűnik olyan hihetetlennek?

Milyen sokáig kell befektetned?

Kivárni a megfelelő pillanatot

7. A lelked fontosabb, mint a pénzed.

Helyezd az egészségedet az első helyre!

Kerüld el a kiégést! (Angolul: Burnout)

Dönts bölcsen!

Maradj nyugodt!

Dolgozz akkor, amikor mások pihennek és élvezd az időd, amikor másokon eluralkodik a pánik!

Az élet szép

8. Személyes kapcsolatok és AZ életed párja

Az önfejlesztés a kapcsolatok felett áll

A társad

Nőj fel a nagyobb feladatokhoz!

Tanuld meg, kiben bízhatsz

Barátok

A környezeted

Házi feladat

9. Kerülendő hibák

Tanulj meg NEM-et mondani!

Ne tégy fel mindent egy lapra!

A nehéz idők leküzdése

Ismerd a határaidat!

Irigység és hosszú távú szokások

Mások lenyűgözése a terveid rovására mehet

10. A Szakonyi takarékos milliomos torta

Mit jelent a portfólió a takarékos milliomos gondolkodásmód szempontjából?

11. PRIORIZÁLJ ÉS ÖSSZPONTOSÍTS

Írd le az ötleteidet!

Hogyan lehet rangsorolni?

Házi feladat

1. Az első rész a sürgős-fontos doboz.

2. A második számú a nem sürgős, de fontos doboz.

3. A harmadik a sürgős, de nem fontos doboz.

4. A negyedik a se nem sürgős, se nem fontos doboz.

12. Milliomos lettél, hogyan tovább?

13. ÖSSZEGZÉS

Így gondolkoznak az igazi milliomosok, akiknek nemcsak pénzük van, hanem alázatuk, szívük és csodálatos életük.

Innen kezdik és ide juthatsz el te is.

Őszinte és igaz történet egy magyar falusi lánytól, aki a takarékos milliomosság mesterévé vált egy különleges és mesébe illő úton.

AJÁNLÓ

„A túlélés helyett meg- és átélés itt e földi létben!” Ez volt az első mondat, amely megfogalmazódott bennem a könyv olvasása után. A második mondat inkább közhely, amelynek éppen a könyvben olvasottak ellentmondanak: „A fiatalság: bolondság!”

Egy fiatal hölgy, Krisztina a magyar egyetemi gazdasági alapdiploma szerzése után útnak indul, s mivel a nyugati országhatár közelében lakik, megpróbál egy önálló és szabad életet kialakítani, egyre tudatosabban, a magyar országhatáron túl. Ehhez azonban szükség volt Krisztina kitartására, állhatatosságára, továbbképzésére egy osztrák pénzügyi mesterdiploma megszerzésével, tapasztalatok szerzésére, de arra is, hogy meglelje azt a társat és szerelmet, aki a helyes útra terelte, s a sok nehézség között is bíztatta. Egymást erősítve kitartottak nemcsak egymás mellett, hanem a kezdetben még álmoknak vélt terveik valóra váltásában is.

Ebbe a történetbe fűzve olvashatjuk az emberi életpálya pénzügyi felfogásának, a pénzügyi tudatosságnak az előfeltételeit: leszokás a rossz beidegződésekről, erőfeszítések nélkül nem jön a siker és a mentális határok felszabadítása. A pénzügyi tudatosság tartalma vagy mozaikdarabjai a következők: az életcélok megfogalmazása, a prioritások felállítása, a döntéshozatali módszer kiválasztása és realizálása, önképzés, takarékosság, a kiadások kontrollja és a hulladékmentes fenntarthatóság „6 R” modellje. A Szerző foglalkozik a pénzügyi tudatosság követelményeivel, amelyek nélkül nem fognak megvalósulni a tartalmi mozaikdarabok, s amelyek az emberi pszichével és felfogásmóddal kapcsolatosak: a lélek, az egészség fontosabb, mint a pénz, a bölcs és nyugodt döntés, az élet szépsége, az önfejlesztés és a bizalom.

A könyv 9-12. fejezetében a Szerző útmutatásokat ad segítségnyújtásként is azoknak, akik a pénzügyi tudatosság előfeltételei, tartalmi elemei és követelményei szerint szeretnék életüket és sorsukat meg- és átélni a túlélés helyett. Így a Szerző a megvalósítható megoldások és eszközök tárházát is közli szórakoztató és könnyed formában. Ez azért előnyös, mert a pénzügyekben járatlan vagy kevésbé tapasztalt olvasó közönség is megérti a mondanivalót, sőt, bátorságot, ösztönzést és kedvet is kap a megvalósításban házi feladatok formájában.

Szakonyi Krisztina tudatos milliomos gondolkodás- és felfogásmód „tortája” hozzájárul ahhoz, hogy az olvasótábor születésnapi tortáján levő gyertyák évről-évre emelkedő számának elfújását nyugalomban, biztonságban és kényelemben tehesse.

Dr. Habil Katits Etelka PhD

Stratégiai ügyvezető, pénzügyi turnaround szakértő

Krisztina tanítványom volt az egyetemen, már akkor rendkívül szorgalmas, jó ötletekkel rendelkező hallgató volt. A könyvében mesébe illő saját történetén keresztül ismertet meg az olvasókkal egy olyan komplex gondolkodásmódot, amely nemcsak a pénzügyi intelligencia fejlesztésére, hanem egy tudatos, fenntartható élet kialakítására motivál. Bárki számára hasznos olvasmány, aki szeretne takarékosan bánni a pénzzel, de elsősorban olyan saját, független életüket kezdő fiataloknak ajánlom, akik fejlődni szeretnének. Napjainkban különösen fontos a pénzügyekről való tudatos gondolkodás, az állandóan változó körülményekhez való alkalmazkodás képessége. Ebben segíthet az írónő könyve, hiszen nemcsak a pénzzel való bánásmódról tanulhatunk, hanem egy olyan komplex rendszert ismerhetünk meg, amit elsajátítva könnyen vehetjük az életben előforduló akadályokat. A szerző saját tapasztalatain keresztül tanítja meg az olvasóknak mire figyeljenek, mennyire fontos a takarékos szemléletmód, a hosszú távon gondolkodás és a környezettudatosság. A motivációs témájú könyvek között kiemelkedő, mivel nem kész megoldásokat kínál, nem arra ad tanácsot, melyik értékpapírba érdemes befektetni (ez nem is volna reális cél, hiszen jelen helyzetben rendkívül gyorsan változik a piac), hanem a pénzügyekről való tanulásra ösztönöz. Mindenkinek a saját útját kell végig járni, de Krisztina ebben sokat segíthet olvasóinak.

Dr. Poreisz Veronika Phd

egyetemi adjunktus

„A könyv szerzője fiatal kora ellenére komoly élettapasztalatokkal rendelkezik a pénzügyek, a takarékos életmód és az emberi kapcsolatok területén. Izgalmas utazás ez a könyv az önismeret, a pénz, a siker és a megfontolt célállítás világában. Rendkívül alapos, jól érthető és a mindennapi életben nagyszerűen alkalmazható ismereteket nyújt, melyek segítségével eligazodhatunk a pénzügyi tudatosság olykor kacifántos útvesztőjében. Érdekes, helyenként humorral átszőtt kalandozás ez az olvasmány mindazok számára, akik környezettudatosan, a megtakarításaikat szem előtt tartva, az életet a maga teljességében, mégis jól megtervezetten akarják élni.”

Pintér Ildikó

kommunikációs tréner, beszédtanár,magyartanár

A „Takarékos milliomosképző” egy fiatal életvezetési tanácsadó szenvedélyes gondolait teszi közkinccsé a személyes, családi pénzügyekről. A könyv célcsoportja a bizonytalan, a gazdasági ismeretek körében tájékozatlan olvasó. A korcsoport? Hát ez is bizonytalan. A stílus, a megszólítások, a példák többsége alapján mintha a fiatalokhoz kívánna szólni a szerző. Vagy az örök gyerekekhez, akik nem képesek – talán nem is akarnak – felnőtté válni.

Nagy érdeme, hogy a szerző az összegyűjtött elvekből, módszerekből, tapasztalatokból nem épít, és nem erőltet az olvasóra egy „tutibiztos” tudáshálót. Az olvasó valóban egy fogyasztható tortát kap, melynek alapanyagát, receptúráját több szakterületről (pl. pénzügyek, pszichológia, környezetvédelem, kommunikáció) szedte össze a szerző. Ebből aztán mindenki jóízűen elfogyaszthatja a saját szeleteit.

Jó étvágyat!

Dr. Kiss Árpád Ph.D.

Közgazdász

Az üzleti életünk hasonlít a jéghegyre. Az eredményeinket szimbolizálja a vízből kilátszó rész; a befektetett munka, személyiségfejlődés és a sok-sok tanulás azonban a vízfelszín alatti részben található. Ha meg akarod ismerni egy sikeres ember titkait, akkor nem elégedhetsz meg azzal, ha a mindenki számára nyilvánvaló információkat megszerzed, le kell merülnöd a víz alá, és mindent össze kell gyűjtened, ami őt azzá tette, aki. Krisztina ebben a könyvében tálcán nyújtja át a pénzügyi sikertitkait, ezzel lerövidíti azt az időt, amit búvárkodással kell töltened. Ezzel picit magával szúr ki, mert a túl könnyen megszerezhető és olcsón hozzáférhető tudást az átlagember nem értékeli. De ugye Te nem vagy átlagos?

Dr. Pető Bence

Figyelmeztető!

A szavakat kőkeményen kimondom ebben a könyvben, hol filozófiai mélységek, hol pedig humor formájában. Nincs smink, álca vagy bármi más, ami rejtve maradna.

Ez nem az a könyv lesz végre!!!

Előre is elnézést kérek, ha valakinek túl bántó a valóság, de azért írtam ebben a stílusban, hogy megérthesd és megélhesd annak minden csodáját is, miután szembenéztél azzal. Kérlek tudd, hogy ez a könyv nem minősül pénzügyi tanácsadásnak.

Készen állsz? Akkor gyere velem!

Gondolatébresztő

Önmagadnak lenni és hű maradni ahhoz az emberhez, aki vagy, nagy kihívás napjainkban, különösen ha fiatal felnőttként, a nagybetűs élet küszöbén állva keményen dolgozol és az anyagi szabadság elérésére vágysz. Létezik valamilyen varázslatos szellemiség, amely az úgynevezett vállalkozói gondolkodásmódot jelenti vagy van egyáltalán még valami felfedezhető napjainkban a takarékosság útján? Te mire gondolsz, amikor az anyagi szabadságról beszélünk? Le tudnád írni, ha megkérnélek rá? Amennyiben most, „nem” a válaszod, ne aggódj, nem vagy ezzel egyedül.

Rengeteg könyv kínálja a „receptet” a gyors anyagi függetlenség eléréséhez és a sikeressé váláshoz, de senki sem tudja azt garantálni neked, hogy valaha eljutsz oda. A csapda abban rejlik, hogy a pénzügyi tanácsadó piac által kínált könyvek többsége főleg arra koncentrál, hogy miként válhatsz azonnal gazdaggá. Arról azonban nem tesznek említést, hogy honnan kezd, ha esetleg a béka feneke alatt vagy jelenleg.

Én nem fogok neked zsákbamacskát árulni és hiszem azt, hogy nem is vágysz erre... Ez a könyv onnan indul el, hogy összerakjuk az alapokat a fejedben, amelyek a pénzügyi szabadság eléréséhez szükségesek és egészen a tetőig fogunk együtt építkezni.

Ki merem mondani: a könyvek tömege és a tanácsadók többsége nem koncentrál olyan alapvető életmódbeli döntésekre, amelyeket meg kell hoznod annak érdekében, hogy anyagilag függetlenné válhass. Ez az igazság.

A mindennapi élet mókuskerekében nem könnyű azt kitalálni, hogyan lehet pénzügyi sikert elérni, hiszen voltaképpen a siker teljesen más dolgot jelent, még két –legjobb- barát számára is. A pozitív gondolkodásmód viszont alapvető a céljaid eléréséhez és a sorsod megéléséhez, de az életednek számos létfontosságú területe van, amelyeket kezelni, tervezni és folyamatosan fejleszteni kell, hogy anyagilag jobb helyzetbe kerülj.

Szívből ajánlom ezt a könyvet mindazoknak a nagy célokat kitűző fiataloknak, akik már felnőtt életük elején szeretnék kézben tartani a pénzügyi sorsuk irányítását és kerülni a legjelentősebb anyagi hibákat és vagyonra kívánnak szert tenni. Akkor sem kell azonban elkeseredni, ha „alkalmazotti” állásod van, mert ezt a könyvet ugyanolyan jól fogod tudni használni, abban az esetben is, ha van egy főnököd, és akkor is, ha már a magad ura vagy és saját vállalkozást vezetsz. Ez a könyv a valós életről szól, mindenféle mellébeszélés nélkül elmondom az anyagi függetlenség felé vezető út lépéseit.

Kérlek, tudd, hogy a jelenlegi bevételed nem ellened dolgozik, hanem -amennyiben jól használod, akkor- neked, még ha most ezt nem is látod be.

Az idősebb generáció tagjainak és a nálam tapasztaltabb embereknek is tisztelettel ajánlom ezt a könyvet, akik -bízom abban-, hogy szívesen olvassák egy fiatal, takarékos nő élettapasztalatait az anyagi függetlenséghez vezető úton.

Arra kérlek téged, kedves olvasóm, hogy légy nyitott és élvezd azt az időt, amit ennek a könyvnek az olvasásával töltesz. Remélem, hogy a munkámat hasznosnak, inspirálónak találod és a fejlődésed útján arra fog majd ösztönözni, hogy belépj a pénzügyi tudatosság világába.

Azoknak, akik pillanatnyilag úgy érzik, hogy mélyponton vannak, nincs kilátás az életükben, perspektíva a szemük előtt, sőt, az életük üres és minden napot fájdalomként élnek meg, azoknak itt vagyok, hogy segítsek továbblépni az élet rögös pénzügyi és egyéb útjain.

Légy TE is A Takarékos Milliomos Képző olvasótáborának a részese és, ha olvasod a könyvet bátran tölts fel egy képet az Instagramra, jelöld meg a @atakarekosmilliomoskepzo oldalam, büszke szeretnék rád lenni és a fejlődésedre!

Ezzel az új, külföldről hozott tudással foglak átsegíteni a mélypontokon, -mert a fejlődés útján több mélypont van, amíg a lelki „tengerfenék” legaljára leérsz,-és onnan újra elrugaszkodhatsz, amikor már nincs mit veszítened.

Soha ne felejtsd el, csak egy esélyed van arra, hogy rendkívüli életet élj. Engedd, hogy segítsek eljutni oda, ahol lenni szeretnél, tarts velem kérlek, hogy javítsunk az anyagi helyzeteden és az életminőségeden!

A Takarékos Milliomos Képző

Szakonyi Krisztina

2021

1. A könyv mögötti igaz történet

Az én történetem ugyanúgy kezdődött, mint egy hollywoodi mese, amelyben a szegény fiatal lány megismerkedik egy gazdagnak látszó férfival, és boldogan élnek, amíg meg nem halnak. Örömmel tudatom, hogy a „meg nem halnak” rész még nem aktuális, hiszen akkor ki mesélné el neked, hogy miben is rejlik a takarékos milliomosok gondolkozásmódja?

Egy kedves kis magyar faluban cseperedtem fel, ahol az 1990-es évek óta megállt az idő. Ez egy olyan hely, ahol még mindig létezik az a jól megszokott „régimódi” élet, és mindenkinek van valami negatív mondanivalója, ha a céljaidat és az elképzeléseidet meg mered osztani a környezeteddel, azt is mondhatjuk, hogy „mindenki jobban tudja a tutit”, mint te, bármiről is legyen szó. Ez nem csak ennek az egy falunak a különlegessége, hanem máshol is ez a helyzet. Mondhatni ilyen az élet, egyik helyen imígy’, a másikon meg amúgy’.

Igen, itt nem gazdag az emberek többsége, legtöbbjük egyszerű életet él...

A boltos nénit név szerint ismered, és húsvétkor a bácsi, amelyik kint vizelt az udvaron, ittasan odaáll melléd és megölelget, hogy ő aztán most zöld erdőben járt, te pedig azon gondolkozol, melyik irányba is kellene sebesen kibontakoznod a romantikus ölelésből.

Ugye tudod, miről beszélek?

Megvan az a jó falusi „borszagú”, korlátozott gondolkozású életérzés? Amikor nem lehet nemet mondani, ha kínálnak, legyen az jó vagy rossz, kéred vagy nem. „Ugyan már, ne bolondozz, alig ettél, csak most szedtél hatodszor a levesből” -mondják olyan gyakran.

Ahelyett, hogy bármilyen figyelmet fordítottam volna a környezetemre és arra, hogy ki mit tanácsol nekem, hogyan is kellene élnem az életem, én másképp cselekedtem. Már nagyon fiatalon megtanultam egy kedves, Németországban élő ismerősömtől, hogy attól, akitől nem kapsz egy falat kenyeret, a kéretlen tanácsot se fogadd el arra vonatkozóan, hogy hogyan is éld az életed. Sőt, sokszor attól se, aki kenyeret ad, mert az nem biztos, hogy a tanácsa jó lesz neked.

Légy magad és csináld azt, amit szeretsz! – hangoztatta oly sokszor kedves Évám. Szóval a tanácsot megfogadva, én inkább a saját dolgaimra koncentráltam, nem pedig arra, hogy ki mit gondol rólam, és letértem a kitaposott ösvényről, igaz, ez a lázadásom szerves eleme is volt fiatalabb koromban.

A pénz hiányától rettegve cseperedtem fel, a „nincstől”, és nem tudtam, miképpen lehet ügyesen pénzt keresni vagy mit szeretnék csinálni, ha nagy leszek. Voltaképpen erre a kérdésre soha nem tudtam választ adni, amíg iskolába jártam. De még csak egy hozzávetőleges irányt sem tudtam biztosra „belőni”, hisz egyik nap mérnök, másnap pedig kozmetikus volt a válaszom. Tinédzserként nagy kihívást jelentett számomra a pénzügyi világ megértése, fogalmam sem volt az egészről. Nem segített az sem, hogy otthon két teljesen különböző megközelítést láttam a pénzzel való bánásmódról: apám takarékos, rendkívül keményen dolgozó kőműves volt, míg anyám nővérként dolgozott akkoriban, aki a pénz nagy részét rám és a magánóráimra költötte. Egyszerűen nem értettem, miért gondolkoznak annyira másképp és miért képezi vita tárgyát a pénz a mindennapokban. Volt ebben valami feszültség és „belenőttem” ebbe a feszültségbe én is, ahogyan oly sokan Magyarországon. Anyukám azért dédelgetett olyan nagy szeretettel, mert a nővérem 13 hónapos korában elhunyt és ezért egészen különlegessé vált az édesanyámmal való kapcsolatom, ő a mindenem.

A szüleim és a nagyszüleim nyíltan engedékenyek voltak velem szemben a tragédia miatt, így mondanom sem kell, elkényeztetett és a széltől is óvott lányka lettem, míg apukám külföldön keményen megdolgozott a pénzért és csak hétvégenként láttam őt. Teljes eséllyel indultam tehát a kiegyensúlyozott és harmonikus élet felé…

Na jó, ez így nem egészen igaz. Az édesanyám túlzottan gondoskodó, -bár számomra akkoriban imádott- szülői stílusa meghatározó volt, mivel mindent megengedett nekem kis „indigógyermekének”. A nagy szabadság miatt nekem egy idő után nem lehetett parancsolni, mert mindig a széllel szembe mentem. Talán mondanom sem kell, hogy a túlzott féltés nem egy gondoskodó és kedves tinédzserré változtatott engem, hanem a legnagyobb lázadóvá tett kerek e földön. Ebből az énemből kitörni és a valós céljaimat megismerni, majd elérni, nem volt könnyű feladat számomra és hosszú időbe telt, amíg felfedeztem az igazi szenvedélyemet.

A múltban mindig a szegénység tudatában lebegtem, mert ezt láttam, hallottam és tartottam normálisnak.

Ami megváltoztatta a világnézetem a pénzről, az volt, hogy a véletlen folytán beleszerettem egy olyan emberbe, akinek sziklaszilárd elvei vannak az életről.

Gavrilo volt az, aki átalakította a gondolkodásmódomat voltaképpen mindenről, de főleg a gazdagság fogalmáról, arról, hogy mit is jelent a siker, és mi is az igazi érték az életben. Az ő mentorálásával néhány éven belül kivirágoztam és egy vidéki mezítlábas lányból egy pénzügyileg felelős gondolkodású és kedves, emberszerető felnőtté váltam. Azóta az a szegény lány, aki én voltam a történet kezdetén a takarékos milliomos gondolkodásmódjának mestere lett.